L 229/34
EL
Επίσημη Εφημερίδα της Ευρωπαϊκής Ένωσης
18.9.2023
Τα κράτη μέλη συνεργάζονται στενά με την Επιτροπή, παρέχουν εγκαίρως πληροφορίες για τυχόν εθνικά μέτρα που λαμβάνονται όσον αφορά την εφοδιαστική αλυσίδα των ημιαγωγών στο πλαίσιο του ευρωπαϊκού συμβουλίου για τους ημιαγωγούς. 7.
Μετά τη λήξη της περιόδου για την οποία ενεργοποιείται το στάδιο κρίσης ή σε περίπτωση πρόωρου τερματισμού της σύμφωνα με την παράγραφο 5 του παρόντος άρθρου, τα μέτρα που είχαν ληφθεί σύμφωνα με τα άρθρα 25, 26 και 27 παύουν αμέσως να ισχύουν.
8. Η Επιτροπή επικαιροποιεί τη χαρτογράφηση και την παρακολούθηση των αξιακών αλυσίδων των ημιαγωγών σύμφωνα με τα άρθρα 19 και 20, λαμβάνοντας υπόψη την εμπειρία που αποκομίσθηκε από την κρίση, το αργότερο έξι μήνες μετά τη λήξη της διάρκειας του σταδίου κρίσης.
Τ ΜΗΜ Α 3 Αντιμε τω πι ση ε λλειψ εω ν
Άρθρο 24 Εργαλειοθήκη έκτακτης ανάγκης 1.
Όταν το στάδιο κρίσης ενεργοποιείται σύμφωνα με το άρθρο 23 και όποτε απαιτείται για να αντιμετωπιστεί η κρίση στον τομέα των ημιαγωγών στην Ένωση, η Επιτροπή μπορεί να λαμβάνει το μέτρο που προβλέπεται στο άρθρο 25, 26 ή 27, υπό τους όρους που καθορίζονται στα άρθρα αυτά. 2.
Η Επιτροπή, κατόπιν διαβούλευσης με το ευρωπαϊκό συμβούλιο για τους ημιαγωγούς, περιορίζει την εφαρμογή των μέτρων που προβλέπονται στα άρθρα 26 και 27 στους κρίσιμους τομείς των οποίων η λειτουργία έχει διαταραχθεί ή απειλείται να διαταραχθεί λόγω της κρίσης στον τομέα των ημιαγωγών Η χρήση των μέτρων που αναφέρονται στην παράγραφο 1 του παρόντος άρθρου είναι αναλογική και περιορίζεται στα αναγκαία για την αντιμετώπιση σοβαρών διαταραχών που πλήττουν κρίσιμους τομείς στην Ένωση, και πρέπει να είναι προς το βέλτιστο συμφέρον της Ένωσης.
Με τη χρήση αυτών των μέτρων αποφεύγεται η δυσανάλογη διοικητική επιβάρυνση ιδίως για τις ΜΜΕ. 3.
Όταν ενεργοποιείται το στάδιο κρίσης σύμφωνα με το άρθρο 23 και κατά περίπτωση ώστε να αντιμετωπιστεί η κρίση στον τομέα των ημιαγωγών στην Ένωση, το ευρωπαϊκό συμβούλιο για τους ημιαγωγούς μπορεί: α) να αξιολογεί και να παρέχει συμβουλές σχετικά με κατάλληλα και αποτελεσματικά μέτρα έκτακτης ανάγκης· β) να αξιολογεί τον αναμενόμενο αντίκτυπο της πιθανής επιβολής μέτρων διασφάλισης στον ενωσιακό τομέα των ημιαγωγών, συμπεριλαμβανομένου του κατά πόσον η κατάσταση της αγοράς αντιστοιχεί σε σημαντική έλλειψη βασικού προϊόντος σύμφωνα με τον κανονισμό (ΕΕ) 2015/479, και να γνωμοδοτεί στην Επιτροπή.
4. Η Επιτροπή ενημερώνει τακτικά το Ευρωπαϊκό Κοινοβούλιο και το Συμβούλιο για οποιοδήποτε μέτρο λαμβάνεται σύμφωνα με την παράγραφο 1 και εξηγεί τους λόγους της απόφασής της. 5.
Η Επιτροπή μπορεί, κατόπιν διαβούλευσης με το ευρωπαϊκό συμβούλιο για τους ημιαγωγούς, να εκδώσει περαιτέρω καθοδήγηση σχετικά με την εφαρμογή και τη χρήση των μέτρων έκτακτης ανάγκης.
Άρθρο 25 Συγκέντρωση πληροφοριών 1.
Όταν το στάδιο κρίσης ενεργοποιείται σύμφωνα με το άρθρο 23, η Επιτροπή μπορεί να ζητήσει από επιχειρήσεις που δραστηριοποιούνται κατά μήκος της εφοδιαστικής αλυσίδας των ημιαγωγών να παράσχουν πληροφορίες σχετικά με την παραγωγική τους δυναμικότητα, την παραγωγική τους ικανότητα και τις τρέχουσες πρωτογενείς διαταραχές.
Οι ζητούμενες πληροφορίες περιορίζονται στα αναγκαία για την αξιολόγηση της φύσης της κρίσης στον τομέα των ημιαγωγών ή για τον προσδιορισμό και την αξιολόγηση των δυνητικών μέτρων μετριασμού ή έκτακτης ανάγκης σε ενωσιακό ή εθνικό επίπεδο.
Οι αιτήσεις παροχής πληροφοριών δεν συνεπάγονται την παροχή πληροφοριών η αποκάλυψη των οποίων θα ήταν αντίθετη προς τα συμφέροντα εθνικής ασφάλειας των κρατών μελών.